Številka: 900-99/2013-2

Datum: 07. 06. 2012

**Z A P I S N I K**

**5. izredne seje** Sveta Četrtne skupnosti Moste (ČS Moste), ki je potekala kot razširjena seja skupaj s krajani, predstavniki društev, zavodov, šol, itd. (kot Moščanski dan sosedov) v torek, dne 28. 05. 2013 ob 16. 00 uri, na dvorišču-parkirišču TE-TOL, Toplarniška 19, Ljubljana.

NAVZOČI ČLANI SVETA: Andrej Torkar, dr. Branka Berce Bratko, Igor Bole, Manica Borenović, Stanislava Marija Ferenčak Marin, Jure Matoh, Mira Ključanin, Jakob Lojk, Stanislav Markoja, Miha Mohorko, Dalibor Novaković, Breda Pšag, Danica Simšič, Radmila Šešić, Jožica Virant, Mitja Zaplatil.

OSTALI NAVZOČI: Vera Sinčič, Barbara Šivec, Blanka Čušin Marčenko –vse SLS MU MOL; predstavniki TE-TOL (direktor Samo Lozej), svetovalka za odnose z javnostmi Doris Kukovičič) predstavniki drugih društev, zavodov, organizacij, ki so predstavljali svoje dejavnosti in preko 300 udeležencev.

Sejo je pričela predsednica Sveta ČS Moste. Ugotovila, da je 5. izredna seja sklepčna, saj je bilo od 17 članov navzočih 16 članov. V razpravo in potrditev je predlagala naslednji

**dnevni red:**

1. Priprava na izvedbo seje – druženje s krajani (Moščanski dan sosedov)
2. Pomoč društvom, zavodom, drugim pri pripravi okolja za predstavljanje dejavnosti in programov dela
3. Druženje in klepetanje z udeleženci ob prigrizku in napitku

Navzočih je bilo 16 članov. Opredeljenih je bilo 16 članov. Za predlagani dnevni red je glasovalo 16 članov.

**DNEVNI RED 5. IZREDNE SEJE JE BIL SPREJET.**

**AD-1 Priprava na izvedbo seje – druženje s krajani (Evropski oz. Moščanski dan sosedov)**

Predsednica je najprej po predhodno usklajenem seznamu razdelila zadolžitve prisotnim članom Sveta.

**AD – 2 Pomoč društvom, šolam, drugim pri pripravi okolja za predstavljanje dejavnosti, programov dela in kulturnega programa**

Četrtna skupnost Moste je s pomočjo 25 različnih društev in zvez organizirala 9. tradicionalni Dan sosedov, tudi letos pod naslovom »Moščanski dan sosedov v Mostah 2013«.

Prireditev je potekala popoldne, v torek 28. maja 2013, na parkirišču pred upravno stavbo TE-TOL Moste, Toplarniška 19. V času prireditve je med 17.30 in 20.30 potekal pester kulturni program, ki si ga je preko popoldneva ogledalo preko 500 obiskovalcev.

Na prireditvi je sodelovalo pri predstavitvenih stojnicah in v kulturnem programu približno 200 članov sodelujočih društev in zvez.

SODELOVALI SO:

CENTER AKTIVNOSTI FUŽINE s kulturnim programom, OE SKALA (ZAVOD SALEZIANUM) s kulturnim programom in predstavitvijo svoje dejavnosti za mlade ter MINI BUSA VESELJA, GIMNAZIJA MOSTE s kulturnim programom in ustvarjalno delavnico, KD BAST-s plesnim nastopom, ZORECVIT (Ukrajinska folk.sk)-s kulturnim programom, KUD MLADOST z *mednarodno kulinariko* in kulturnim programom, PGD ŠTEPANJSKO NASELJE s predstavitvijo dejavnosti in igre z vodo, JP VO-KA s predstavitvijo in ustvarjalno delavnico, DOM STAREJŠIH OBČANOV FUŽINE s predstavitvijo in *domačo kulinariko*, SREDNJA ŠOLA ZA GOSTINSTVO IN TURIZEM s *kulinaričnimi posebnostmi,* SEZAM-ZDRUŽENJE MLADIH STARŠEV IN OTROK s predstavitvijo dejavnosti, MESTNA KNJIŽNICA LJUBLJANA (Knjižnica Jožeta Mazovca) s predstavitvijo svoje dejavnosti in knjižnimi darili za obiskovalce, DRUŠTVO INVALIDOV MOSTE s predstavitvijo svojega dela in ročnih del svojih članov, DRUŠTVO ALTRA-ODBOR ZA NOVOSTI V DUŠEVNEM ZDRAVJU s predstavitvijo svoje dejavnosti, ozaveščanjem o duševnem zdravju, širjenjem dobre volje med obiskovalce, DOM STAREJŠIH OBČANOV MOSTE s predstavitvijo dejavnosti, CSD – SVETOVALNICA FUŽINE s svojimi program in dejavnostmi za mlade, mladi iz programa CONA in drugih programov, PP MOSTE, DRUŠTVO SPM-skupnostni programi za mlade, ETNO KLUB ZLATI ZOB –s predstavitvijo svoje dejavnosti, PLANINSKO DRUŠTVO DRAGO BREGAR s predstavitvijo dejavnosti, NLB - s predstavitvijo dejavnosti, HYPO ALPE ADRIA BANK -s predstavitvijo dejavnosti, AROMAJA-s predstavitvijo svojih izdelkov in seveda Svet ČETRTNE SKUPNOSTI MOSTE z dobro voljo, organizacijo prireditve, s presenečenji za od doma prinesenimi specialitetami, s tekočimi zadevami in vsem ostalim, ni da ni.

**Naslednji izvajalci pa so naročene storitve odlično opravili:**

* SPM Društvo za razvoj skupnostnih programov za mlade: (pomoč pri izvedbi organizacije, ozvočenje, predvajanje glasbe za nastopajoče, pospravljanje po prireditvi);
* Zavod Salezianum OE SKALA: (pomoč pri izvedbi prireditve in izvedba programa cirkuških veščin);
* PGD Štepanjsko naselje: (pomoč pri organizaciji prireditve, izposoja 50 kompletov gasilskih miz in klopi, prikaz gasilskih veščin);
* DT rod Črnega mrava: (pomoč pri izvedbi prireditve, izposoja in postavitev taborniških šotorov-štabcev, pomoč pri postavitvi in podiranju vrtnih paviljonov);
* DT Zmajev rod: (pomoč pri izvedbi prireditve, izposoja in postavitev taborniških šotorov-štabcev, pomoč pri postavitvi in podiranju vrtnih paviljonov);
* Srednja šola za gostinstvo in turizem: (priprava kulinaričnih posebnosti **na** prireditvi in postrežba obiskovalcem);
* KUD Mladost: (priprava kulinaričnih posebnosti **na** prireditvi in postrežba obiskovalcem);
* DSO Fužine: (priprava kulinaričnih posebnosti in postrežba obiskovalcem);

**AD - 3 Druženje in klepetanje z udeleženci ob prigrizku, napitku in kulturnem programu**

Prireditev je povezovala članica Sveta ČS Moste, Danica Simšič, pozdravni nagovor pa sta imela predsednica Sveta ČS Moste Stanislava Marija Ferenčaka Marin in direktor TE-TOL Moste, Samo Lozej.

Popoldne je potekalo v prijetnem okolju v medsebojnem klepetu in druženju. Občani, ki so prinesli jestvine ali pijačo, skratka prispevek v artiklih, so za nagrado prejeli različna simbolična darila. Na začetku programa so stanovalci Doma starejših občanov Nove Fužine zapeli Fužinsko himno, obiskovalcem prireditve so tudi delili, kot vsako leto odličen, jabolčni zavitek. V nadaljevanju kulturnega programa pa so še sodelovali:

* CENTER AKTIVNOSTI FUŽINE je predstavil pevski zbor, ki ga je v enem delu spremljala mlada metal skupina Pyroxe**,;**
* OE SKALA (ZAVOD SALEZIANUM) je predstavil svojo skupino, ki trenira cirkuške veščine, ob MINI BUSU VESELJA pa so izvajali razne športne in družabne igre;
* GIMNAZIJO MOSTE so predstavili: solo pevka Sara Jeremič, plesalka orientalskega plesa Petra Zajc in dekliška Hip-hop skupina. Pod šotori pa je potekala delavnica izdelave okrasnih predmetov iz gline;
* KD BAST-se je predstavil Hip-hop in Break dance **,**
* ZORECVIT (Ukrajinska folk.sk)-je popestrila program s pesmijo in plesom v čudovite noše oblečenih članic skupine;
* KUD MLADOST je navdušila najprej z otroško skupino in nato odraslo skupino, ki je na koncu nastopa popeljala v kolo tudi nekaj obiskovalcev prireditve
* PGD ŠTEPANJSKO NASELJE je na desni strani parkirišča organiziralo tekmovanje v zbijanju tarče z vodo**,**
* JP VO-KA je navdušila najmlajše z maskoto CEVKO (modri in rjavi), pod šotorom pa je potekala delavnica barvanja rečnih kamnov;,

Druženje, klepetanje in nato pospravljanje prizorišča, se je zavleklo do pozne 23.00 ure.

Pripravila:

Vera Sinčič

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana